SUPPLEMENT 



TO 



LES EEULES SEYNT EOBEKD 



British Museum, Sloane, 1986. 



incipiunt statuta familie bone memorie dompni roberti 

 grossetest lincolnie episcopi. 



Let alle men be warned that seruen 30U and warnynge 

 be 3eue to alle men that be of howseholde to serue god 

 and 30U trewly and diligently and to performynge or the 

 wyllynge of god to be performed and fulfyllydde. 



Fyrst let seruantis doo perfytely in alle thyngis 30ure 

 wylle and kepe they 30ure commaundements after god and 

 ry3thwysnesse and withe oute condicioun ; and also with 

 oute gref or offense. And say ye that be principalle heuede 

 or prelate to alle 30ure seruantis both lesse and more that 

 they doo fully reedyly and treuly with oute offense or 

 ayenseying alle youre wille and commaundement that is 

 not ayeynys god. 



The secunde ys that 3e commaunde them that kepe 

 and haue kepyinge of 30ure howseholde a fore 30ure meynye 

 that bothe with in and with oute the meynye be trewe, 

 honest, diligent both chaste and profitabulle. 



The thrydde commaunde ye that no mann be admittyd 

 in 30ure howse holde nother inwarde nother vtwarde but 

 hit be trustyd and leuyd that 3e be trewe and diligent and 

 namely to that office to the whiche he is admyttyd. Also 

 that he be of goode maners. 



The fowreth be hit sow3ht and examined ofte tymys 

 yf ther be ony vntrewman vnkunnynge vnhonest lecherous 



t 2 



